
V I L J A N D I  L I N N
LINNAVOLIKOGU


EELARVE-, ARENGU- JA MAJANDUSKOMISJONI
KOOSOLEKU PROTOKOLL

Viljandi 								           10. juuni 2026 nr 1-18/26/7

Algus kell 16.00, lõpp kell 18.19

Koosolekut juhatas: Johan-Kristjan Konovalov
Protokollis: Sirli-Mai Nurka
Võtsid osa liikmed: Kaido Kivisild, Rein Kessler, Taavi Kobin, Johan-Kristjan Konovalov, Ditmar Martinson
Puudusid: Harri Juhani Aaltonen, Indrek Aasna, Liis Aedmaa, Rain Hüva, Koidu Ilisson, Gunnar Veermäe
Võtsid osa asendusliikmed: Kaido Kansi (Teams) (H. J. Aaltonen asendusliige), Raul Kukk (R. Hüva asendusliige), Kristina Libe (K. Ilisson asendusliige), Mattias Nõgols (G. Veermäe asendusliige), Rihard Reimaa (L. Aedmaa asendusliige), Tõnis Tiit (I. Aasna asendusliige)
Võtsid osa teenistujad: rahandusameti juhataja Ülle Allik, haldusameti juhataja Henri Kaselo, keskkonnaspetsialist Jane Kukk (Teams), linnapea Jaak Pihlak, linnasekretär Ene Rink, abilinnapea Anett Suits, abilinnapea Silvia Takkel, haljastusspetsialist Gerda Ustimenko, pearaamatupidaja Aet Viljak
Koosolekul viibisid: eelarve-, arengu- ja majanduskomisjoni asendusliige Kert Kärner (Teams), eelarve-, arengu- ja majanduskomisjoni asendusliige Peep Tobreluts (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

D. Martinson esitas muudatusettepaneku arvata päevakorrast välja eelnõu „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks“ (2026/71).

Komisjoni juhataja pani D. Martinsoni muudatusettepaneku hääletusele.
Hääletati:
5 poolt, 5 vastu, 1 jättis hääletamata
Otsustati:
Muudatusettepanek ei leidnud toetust.

Komisjon kinnitas päevakorra.



PÄEVAKORD:
1. Abilinnapea Silvia Takkeli ülevaade spaa ehitusega seotud linna arenduste edenemisest
2. Tutvumine uue haldusameti juhataja Henri Kaseloga
3. Viljandi linna 2025. aasta konsolideerimisgrupi majandusaasta aruande kinnitamine (2026/81)
4. Viljandi linna 2026. aasta I lisaeelarve, II lugemine (2026/72-1)
5. Loa andmine varaliste kohustuste võtmiseks infoturbe auditi tellimiseks (2026/75)
6. Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
7. Viljandi linna põhimäärus, I lugemine (2026/76)
8. Viljandi Linnavolikogu töökord, I lugemine (2026/77)
9. Kohaliku rahvaküsitluse korraldamise kord (2026/73)
10. Viljandi linna kalmistute kasutamise eeskiri, II lugemine (2026/69-1)
11. Viljandi linna jäätmehoolduseeskiri (2026/79)
12. Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)
13. Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)


PÄEVAKORRAPUNKT NR 1
Abilinnapea Silvia Takkeli ülevaade spaa ehitusega seotud linna arenduste edenemisest
KUULATI:
Abilinnapea S. Takkel andis ülevaate spaa ehitusega seotud edasiminekutest ning hetke olukorrast.

OTSUSTATI:
1. Informatsioon võtta teadmiseks.
2. Kutsuda augustikuu komisjoni koosolekule taas ülevaadet andma abilinnapea S. Takkel ja haldusameti juhataja H. Kaselo.


PÄEVAKORRAPUNKT NR 2
Tutvumine uue haldusameti juhataja Henri Kaseloga
KUULATI:
Haldusameti juhataja H. Kaselo tutvustas ennast, oma varasemat töökogemust ning ülesandeid, millega ta on Viljandi Linnavalitsuses esimestel tööpäevadel kokku puutunud.

OTSUSTATI:
1. Informatsioon võtta teadmiseks.
2. Kutsuda haldusameti juhataja augustikuu komisjoni koosolekule andma ka sisulist ülevaadet haldusameti tegevusest.


PÄEVAKORRAPUNKT NR 3
Viljandi linna 2025. aasta konsolideerimisgrupi majandusaasta aruande kinnitamine (2026/81)
KUULATI:
A. Viljak andis ülevaate Viljandi linna 2025. aasta konsolideerimisgrupi majandusaasta aruandest.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi linna 2025. aasta konsolideerimisgrupi majandusaasta aruande kinnitamine (2026/81)“.


PÄEVAKORRAPUNKT NR 4
Viljandi linna 2026. aasta I lisaeelarve, II lugemine (2026/72-1)
KUULATI:
J. Pihlak – eelnõu kohaselt teeb linnavalitsus linnavolikogule ettepaneku kinnitada 2026. aasta I lisaeelarve tulude ja kulude summad. 2026. aasta I lisaeelarve kogumaht on 43,3 miljonit eurot, põhitegevuse tulem 2 188 391 eurot. Põhitegevuse tulud jäid samaks, mis esimesel lugemisel ja põhitegevuse kulud suurenevad 63 673 euro võrra võrreldes I lugemisega. Investeerimistegevuse tulud ja kulud vähenevad 500 000 euro võrra. Muudatusettepanekud linnavalitsuselt on muuta 2026. aasta I lisaeelarve II lugemiseks põhitegevuse eelarve osa järgmiselt: tõsta tagasi Kultuuri-, haridus- ja sotsiaalvaldkonnale KVHA kulud Majanduse tegevusalalt; mitte arvestada I lisaeelarvesse volikogu saali remondi ja inventari kulusid; kajastada eelarvesse Viljandi Noortekeskuse II poolaasta majandamiskulud. Muuta investeerimistegevuse eelarve osa järgmiselt: tõsta tagasi investeeringute reservi Viljandi järveäärse piirkonna taristu arendamine 2026-2027 (Roo tn parkla); tõsta eelarvest välja Järve tänava kergliiklustee (meede 16.7).

Muudatusettepanek:
J.-K. Konovalov – Eesti Reformierakonna poolt esitatud muudatusettepanek: „Nimetada lisaeelarve eelnõus (2026/72) Haldusameti osakonnas sisalduv eelarverida tegevussuunal 04900 nimetusega Muu majandus (sh majanduse haldus) kuluobjekti koodiga 9640 nimetusega KVHA Üldkulud tegevussuunaga KU241 Ettenägemata tööd summas 95 017 eurot ümber eelarvereaks nimega “Haridustaristu remondifond”. Muudatusettepaneku eesmärk on garanteerida kõnealuse eelarverea kasutus haridustaristu parendamiseks ja välistada selle kasutus muudeks otstarveteks.“.

Komisjoni juhataja pani muudatusettepaneku hääletusele.
Hääletati:
5 poolt, 5 vastu, 1 jättis hääletamata
Otsustati:
Muudatusettepanek ei leidnud toetust.

Komisjoni juhataja pani eelnõu lõpphääletusele.
Hääletati:
11 poolt, vastu ja erapooletuid ei olnud

OTSUSTATI:
Toetada eelnõu „Viljandi linna 2026. aasta I lisaeelarve (2026/72-1)“.


PÄEVAKORRAPUNKT NR 5
Loa andmine varaliste kohustuste võtmiseks infoturbe auditi tellimiseks (2026/75)
KUULATI:
E. Rink – eelnõu eesmärk on anda Viljandi Linnavalitsusele luba võtta varalisi kohustusi Eesti infoturbestandardi (E-ITS) nõuetele vastavuse auditi läbiviimiseks ning tagada E-ITS-ist tulenevate nõuete täitmine. Audit viiakse läbi kolmeaastase audititsüklina, mis hõlmab eelauditit, põhiauditit ja kahte vaheauditit. Audititsükli käigus hinnatakse Viljandi Linnavalitsuse infoturbe korralduse ja rakendatud turvameetmete vastavust E-ITS nõuetele. Kuna audititsükkel kestab üle ühe eelarveaasta ning sellega kaasnevad väljaminekud tulevastel eelarveaastatel, on vajalik linnavolikogu luba varaliste kohustuste võtmiseks.

Komisjoni juhataja pani eelnõu hääletusele.
Hääletati:
10 poolt, vastu ja erapooletuid ei olnud, 1 jättis hääletamata

OTSUSTATI:
Toetada eelnõu „Loa andmine varaliste kohustuste võtmiseks infoturbe auditi tellimiseks (2026/75)“.


PÄEVAKORRAPUNKT NR 6
Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
KUULATI:
E. Rink – eelnõu eesmärk on muuta Viljandi Linnavolikogu 22.02.2023 määrust nr 31 „Viljandi maakonna arengustrateegia 2035“ asendades seni kehtinud lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 (ajakohastatud tegevuskava) „Viljandi maakonna arengustrateegia 2035 tegevuskava“.

Komisjoni juhataja küsis, kas nõutakse hääletust. Hääletust ei nõutud.

OTSUSTATI:
Toetada eelnõu „Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)“.


PÄEVAKORRAPUNKT NR 7
Viljandi linna põhimäärus, I lugemine (2026/76)
KUULATI:
E. Rink – eelnõu eesmärk on linna põhimäärust kaasajastada ja viia see vastavusse kohaliku omavalitsuse korralduse seadusega. Kohaliku omavalitsuse korralduse seaduse § 8 sätestab omavalitsuse põhimääruse kohustusliku sisu ja selle kehtestamise ning § 22 lõike 1 punkti 9 kohaselt on tegemist volikogu pädevuses oleva otsustusega. See on kindlasti esimene lugemine ning palun, et see läheks teisele lugemisele septembrikuusse.

Komisjoni juhataja tegi ettepaneku toetada eelnõu I lugemist ning II lugemisele saatmist septembrikuus.

OTSUSTATI:
Toetada eelnõu „Viljandi linna põhimäärus (2026/76)“ I lugemist ning suunata eelnõu teisele lugemisele septembrikuus.




PÄEVAKORRAPUNKT NR 8
Viljandi Linnavolikogu töökord, I lugemine (2026/77)
KUULATI:
E. Rink – eelnõu eesmärk on ajakohastada Viljandi Linnavolikogu töökorda, viia see vastavusse kohaliku omavalitsuse korralduse seadusega ning korrastada volikogu töökorralduse regulatsiooni. Kohaliku omavalitsuse korralduse seaduse § 44 lõike 1 kohaselt kehtestab volikogu oma töökorra määrusega. See on kindlasti esimene lugemine ning palun, et see läheks teisele lugemisele septembrikuusse.

Komisjoni juhataja tegi ettepaneku toetada eelnõu I lugemist ning II lugemisele saatmist septembrikuus.

OTSUSTATI:
Toetada eelnõu „Viljandi Linnavolikogu töökord (2026/77)“ I lugemist ning suunata eelnõu teisele lugemisele septembrikuus.


PÄEVAKORRAPUNKT NR 9
Kohaliku rahvaküsitluse korraldamise kord (2026/73)
KUULATI:
E. Rink – eelnõu eesmärk on kehtestada kohaliku rahvaküsitluse korraldamise kord, mis on ette nähtud kohaliku omavalitsuse korralduse seaduse (edaspidi KOKS) uue redaktsiooni kehtima hakkamisega.

Tähelepanek:
K. Kivisild – § 7 lõige 4 „Kui osaleja on hääletanud nii elektrooniliselt kui paberküsitluses, loetakse kehtivaks paberküsitluses antud vastus.“ asendada sõna „hääletanud“ sõnaga „vastanud“.

Komisjoni juhataja pani eelnõu hääletusele.
Hääletati:
8 poolt, 0 vastu, 3 erapooletut

OTSUSTATI:
Toetada eelnõu „Kohaliku rahvaküsitluse korraldamise kord (2026/73)“.


PÄEVAKORRAPUNKT NR 10
Viljandi linna kalmistute kasutamise eeskiri, II lugemine (2026/69-1)
KUULATI:
S. Takkel – eelnõu eesmärk on ajakohastada kalmistute haldamise ja kasutamise põhimõtteid, tagada õigusselgus ning viia regulatsioon kooskõlla kehtivate õigusaktide ja tänapäevaste matmiskultuuri suundumustega.

Komisjoni juhataja küsis, kas nõutakse hääletust. Hääletust ei nõutud.

OTSUSTATI:
Toetada eelnõu „Viljandi linna kalmistute kasutamise eeskiri (2026/69-1)“.


PÄEVAKORRAPUNKT NR 11
Viljandi linna jäätmehoolduseeskiri (2026/79)
KUULATI:
S. Takkel – Viljandi linna jäätmehoolduseeskirja üle vaatamine ja muutmine on tingitud jäätmereformist, millega muudeti jäätmeseadust ja pakendiseadust. Kuna Viljandi linnas kehtiv kontsessioonileping lõppeb 31.02.2027 ja uus leping tuleb sõlmida juba kooskõlas jäätmereformiga, siis tuleb uuendada vastavalt ka jäätmehoolduseeskirja. Jäätmeseaduse §13613 alusel tuleb jäätmehoolduseeskiri viia jäätmeseadusega kooskõlla jäätmehoolduseeskirja muutmisest või uue kehtestamisest arvates, kuid mitte hiljem kui 2030. aasta 31. detsembriks. Jäätmehoolduseeskirjas tuuakse välja kehtiv ja uus planeeritud jäätmete liigiti kogumise ja ära andmise plaan.

Komisjoni juhataja tegi ettepaneku saata eelnõu teisele lugemisele augustikuus. Vastuväiteid ei olnud.

OTSUSTATI:
1. Toetada eelnõu „Viljandi linna jäätmehoolduseeskiri (2026/79)“ teisele lugemisele saatmist augustikuus.
2. Muudatusettepanekud esitada kirjalikult haljastusspetsialist Gerda Ustimenkole.


PÄEVAKORRAPUNKT NR 12
Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)
KUULATI:
A. Suits – eelnõu eesmärk on muuta Viljandi Linnavolikogu 22.02.2023 määrust nr 31 „Viljandi maakonna arengustrateegia 2035“ asendades seni kehtinud lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 (ajakohastatud tegevuskava) „Viljandi maakonna arengustrateegia 2035 tegevuskava“.

Komisjoni juhataja küsis, kas nõutakse hääletust. Hääletust ei nõutud.

OTSUSTATI:
Toetada eelnõu „Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)“.


PÄEVAKORRAPUNKT NR 13
Loa andmine varaliste kohustuste võtmiseks Viljandi Nukuteater tegevuse korraldamise teenuse ostmiseks (2026/71)
KUULATI:
J. Pihlak – võrreldes eelmise korraga ei ole eelnõu „Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks“ muudetud. Eesmärk on saada selgust, kas Viljandi Nukuteatri tegevuse korraldamise teenuse osutamiseks on võimalik läbi viia tulemuslik hange. Käesoleva eelnõuga taotletakse luba hanke korraldamiseks, mille tulemusena selgub, kas leidub teenusepakkujaid, kes on valmis nukuteatri tegevust üle võtma ja teenust osutama. Hanke tulemuste põhjal on võimalik teha otsuseid nukuteatri edasise tegevuse korraldamise kohta.



Komisjoni juhataja pani eelnõu hääletusele.
Hääletati:
6 poolt, 5 vastu

OTSUSTATI:
Toetada eelnõu „Loa andmine varaliste kohustuste võtmiseks Viljandi Nukuteater tegevuse korraldamise teenuse ostmiseks (2026/71)“.


(allkirjastatud digitaalselt)					(allkirjastatud digitaalselt)
Johan-Kristjan Konovalov					Sirli-Mai Nurka
koosoleku juhataja						protokollija

